Bragi Guðbrandsson , forstjóri Barnaverndarstofu , sækist eftir kjöri til Barnaréttarnefnar Sameinuðu þjóðanna þrátt fyrir kvartanir.vísir / valli Þórhildur Sunna Ævarsdóttir , þingmaður Pírata , gagnrýnir harðlega framgöngu ríkisstjórnarinnar í máli Braga Guðbrandssonar , sem í skugga ásakana frá barnaverndarnefndum á höfuðborgarsvæðinu , sækist eftir kjöri til Barnaréttarnefndar Sameinuðu þjóðanna fyrir Íslands hönd . Þórhildur Sunna Ævarsdóttir , þingmaður Pírata , segist vita hvers vegna við færust neðar á lista um spillingu . Æðstu ráðamenn þurfi ekki að óttast afleiðingar gjörða sinna . Vísir / Anton Í frétt Ríkisútvarpsins þann 23. nóvember 2017 kom fram að Bragi hafi verið sakaður um óeðlileg afskipti af málum , ruddalega framkomu og órökstuddar ávirðingar . Barnaverndarnefndir á höfuðborgarsvæðinu leituðu til Velferðarráðuneytisins vegna þessa og var ráðuneytinu sent formlegt kvörtunarbréf vegna Braga . „ Við erum að horfa á Braga Guðbrandsson , forstjóra Barnaverndarstofu , hann er búinn að sitja undir ítrekuðum kvörtunum frá barnaverndarnefndum sem eru að vinna með honum um ófagleg vinnubrögð , um óeðlileg afskipti , mjög vandræðaleg og erfið mál fyrir hann . Og honum er verðlaunað fyrir það með því að senda hann til barnaverndarnefndar Sameinuðu þjóðanna og Ísland ætlar í kosningabaráttu fyrir þennan mann til að taka þátt í barnaréttarstarfi Sameinuðu þjóðanna , “ segir Þórhildur Sunna í þættinum . Menn sem fari fyrir mikilvægum embættum séu „ nánast verðlaunaðir “ fyrir að brjóta reglurnar . Útspilið í máli Braga sé til þess fallið að „ losa hann úr þessu vandamáli “ . Þórhildur Sunna segir að það sé hvorki eftirfylgni né afleiðingar þegar um meint brot æðstu ráðamanna séu að ræða . „ Það gildir ekki um hina og þetta finnst mér vera stærsta vandamálið , “ segir Þórhildur Sunna . Ásmundur Einar Daðason , félagsmálaráðherra , tilkynnti formönnum barnaverndarnefnda Reykjavíkur um fyrirhugaðar breytingar . Vísir / Eyþór Í tilkynningu sem barst fréttastofu frá Velferðarráðuneytinu á föstudag var sagt frá því að ríkisstjórnin hafi samþykkt að sækjast eftir sæti fyrir Íslands hönd í Barnaréttarnefnd Sameinuðu Þjóðanna . Bragi Guðbrandsson , forstjóri Barnaverndarstofu , hafi verið valinn til þess að vera í kjöri til nefndarinnar . Í tilkynningunni segir ennfremur : „ Staða Braga sem frambjóðanda Íslands er talin sterk vegna áratuga reynslu hans af málaflokknum og þátttöku í alþjóðlegu samstarfi á þessu sviði . “ Sama dag og þetta var tilkynnt fundaði Ásmundur Einar Daðason , félags - og jafnréttismálaráðherra , með formönnum barnaverndarnefnda Reykjavíkur , Hafnarfjarðar og Kópavogs og kynnti breytingar sem til stendur að ráðast í til þess að byggja upp traust innan málaflokksins . Formenn þessara barnaverndarnefnda leituðu til Velferðarráðuneytisins síðastliðið haust , sem fyrr segir , vegna samskipta við Braga Guðbrandsson og lögðu fram umkvartanir . Að sögn ráðherra er breytingunum ætlað að endurheimta traust í kjölfar þessara umkvartana . Hildur Jakobína Gísladóttir , fyrrverandi félagsmálastjóri á Ströndum , segir að Bragi Guðbrandsson , forstjóri Barnaverndarstofu , hafi sakað sig um mannrán .